stanford-oval/wikipedia huggingface dataset:
TAM
היסטוריה > ייצור

בשנות השישים החלה ארגנטינה לחפש דרכים לחדש את ציוד הצבא המיושן שלה, ובעיקר את הטנקים. ניסיונות לרכוש טנקים ממדינות טחרות לרוב לא צלחו, ולבסוף הוחלט כי יפותח טנק מקומי. עקב תעשיית הנשק הלא מפותחת בארגנטינה, נחתם חוזה בין היצרני הרק"ם מרדר לתעשיית הנשק בארגנטינה לשיתוף פעולה בפיתוח הטנק. שיתוף הפעולה החל בשנות השבעים והמשיך עד תחילת שנות השמונים. בשנת 1981 נכנס לשירות הטנק הראשון שיוצר במסגרת שיתוף פעולה זה. עקב בעיות כלכליות נמשך הייצור של הטנקים כעשור.
בשנים הראשונות לשירות נחשב הטנק לבין הטנקים המוצלחים שנמצאים בשימוש באמריקה הלטינית, אבל עד מהרה איבד הטנק את מעמדו, שכן המדינות השכנות רכשו ציוד מערבי טוב יותר.
בשנת 2015 חתם צבא ארגנטינה על חוזה של 111 מיליון דולר עם ישראל לשדרוג 74 טנקים תוצרת ארגנטינה. לצבא הארגנטינאי הוצעו שני עיצובים לשדרוג הטנק: TAM-2IP ו-TAM-2C. אם זאת נכון לשנת 2024 ארגנטינה נמנעת מלקבל את אחד מן הדגמים לאור הבקשה לעשות שינויים חדשים בדגם TAM-2C המועדף על הצבא מבין השניים. ולאור החשש ממרוץ חימוש באמריקה הלטינית, עקב סכסוכים המתעוררים באזור (דוגמת: סכסוכי גבול ומלחמות האזרחים הרבות).
היסטוריה > לחימה

הטנק TAM מעולם לא לקח חלק בקרב. אם זאת מספר טנקים הוצבו בקרואטיה מטעם משימת שלום של האו"ם.
היסטוריה > יצוא

לאורך השנים היו מספר ניסיונות לייצא את הטנק למדינות במזרח התיכון, בדרום מזרח אסיה ובאמריקה הדרומית, אבל כל ניסיונות אלה כשלו.
מבנה ומאפיינים

הטנק שוקל כ-30 טון. צוות הטנק כולל 4 אנשים. מחירו 1,500,000 דולר. מידות הטנק הם: אורך הטנק כולל תותח 6.75 מ', רוחב 3.25 מ', 2.42 מ'.
מבנה ומאפיינים > הנעה ועבירות

הטנק מגיע למהירות מרשימה של 75 קמ"ש לנסיעה קדימה ואחורה כאחד. טווח הפעולה של הטנק עד 800 ק"מ עם תוספת מכל דלק.
מבנה ומאפיינים > חימוש

לטנק תותח חרוק קנה, 105 מ"מ FM K.4 Modelo 1L עם 50 פגזים ושני מקלעים 7.62 מ"מ.
מבנה ומאפיינים > מיגון

שריון הטנק הומוגני ונחשב דליל ביחס לטנקים אחרים כיום. השריון בקדמת התובה משופע במיוחד ועוביו עד 50 מ"מ; צידי ואחורי התובה 10–20 מ"מ; קדמת הצריח עד 25–50 מ"מ. בנוסף המנוע נמצא מלפנים, מה שמוסיף סיכויי הישרדות ולרשות הטנק מדוכות עשן.
יש המכנים את TAM בשם "ננס מרכבה" על שם דמיון העיצוב לדגמים הראשונים של המרכבה – עם מנוע מקדימה, צריח בצורת מעוין ותותח 105 מ"מ – וכיוון ששופר בישראל.
הערות שוליים

↑  Tanque Argentino Mediano (TAM) - Tanks Encyclopedia, Tank Encyclopedia, ‏23 במאי 2020 (באנגלית)
↑  JTA, Israel signs $111 million deal to upgrade Argentinian tanks, Times Of Israel (באנגלית)
↑  Nziv, אלביט משדרגת את השריון הארגנטיני שיהפוך למתקדם ביותר באמריקה הלטינית, באתר Nziv.net, ‏2024-05-26
אחסאן עבד אל-קדוס

| --- | --- |
אין תמונה חופשית
 לידה:  1 בינואר 1919 קהיר, סולטנות מצרים 
 פטירה:  11 בינואר 1990 (בגיל 71) קהיר, מצרים 
 מדינה:  מצרים 
 מקום לימודים:  אוניברסיטת קהיר 
 שפות היצירה:  ערבית 
 תקופת הפעילות:  מ-1944 
 צאצאים:  מוחמד אחסאן עבד אל-קדוס 
 פרסים והוקרה:  מסדר ההצטיינות  מסדר רפובליקת מצרים 
 
אחסאן עבד אל-קדוס (בערבית: إحسان عبد القدوس, 1 בינואר 1919 – 11 בינואר 1990) היה סופר, עיתונאי והוגה דעות מצרי ועורך בעיתונים "אל-אח'באר" ו"אל-אהראם". ידוע בכתיבתם של רומנים רבים שעובדו לסרטים.
קורות חיים

עבד אלקדוס נולד בקהיר לרוז אל-יוסף ממשפחה מוסלמית ממוצא מצרי-טורקי. התחביב האהוב עליו בתור ילד היה קריאה. בגיל 11, הוא החל לכתוב סיפורים קצרים ושירים בסגנון קלאסי. אביו, מוחמד עבד אל-קדוס, היה שחקן תיאטרון ושחקן קולנוע מצרי. אביו דחף אותו לפתח קריירה בתחום המשפטים. אחסאן סיים את לימודי המשפטים באוניברסיטת קהיר בשנת 1942 ועבד כעורך דין. הוא היה גם עורך ובעל טור פופולרי בעיתון "רוז אל-יוסוף", שבועון שאמו פאטימה אל-יוסוף (שנקראה גם רוזה אל-יוסוף) הקימה. לעיתים קרובות הוא מתח ביקורת על אישים חשובים, מה שהביא למאסרו שלוש פעמים במהלך הקריירה העיתונאית שלו. מוחמד נגיב נהג לכתוב בעיתונו תחת שמות עט שונים, ולאחר שתפס את השלטון במצרים עלה אל-קדוס לגדולה ונהיה יועצו של נגיב לענייני עיתונות. לאחר ההפיכה של גמאל עבד אל נאצר בפברואר 1954 הוא מתח ביקורת על מועצת ההפיכה ובאפריל 1954 הוא נאסר.
בשנת 1944, הוא החל לכתוב תסריטים, סיפורים קצרים, ורומנים. מאוחר יותר הוא עזב את קריירת המשפטים שלו והתמקד בקריירה הספרותית שלו.
בסוף שנות ה-60 הוא מונה לעורך בעיתון אל-אחבאר. בשנת 1969 החל רדיו קהיר לצטט את טוריו מעיתון אל-אחבאר וטוריו נחשבו לאינדיקציה על דעותיו של נאצר. בשנות ה-70 הוא נחשב למקורב לאנואר סאדאת. בשנת 1971 הוא ביקר את המדיניות הסוציליסטית במצרים ודרש יותר ליברליזם. בשנת 1974, לאחר שמונה שנים באל-אחבאר, עבר אל-קודס לאל-אהראם והיה לעורכו הראשי.
אחסאן עבד אל-קדוס נפטר ב-11 בינואר 1990 לאחר שלקה בשבץ.
בנו, מוחמד אחסאן עבד אל-קדוס, שנקרא על שם סבו, הוא עיתונאי ידוע.
יצירתו

אחסאן התייחס לנשים כסמל להקרבה בחברה המצרית וזו הסיבה שנשים היו הנושא המרכזי ביצירותיו הספרותיות. עבודותיו תרמו לשינוי במושגים המקובלים במצרים.
בניגוד ליצירה הספרותית  החופשית שלו, הוא היה אדם מאוד שמרן והיה ידוע כבעל אישיות מאופקת.
הוא כתב יותר מ-60 רומנים ואוספי סיפורים קצרים. מבין הרומנים שכתב, חמישה היו דרמטיים, תשעה שימשו כתסריטים לסדרות רדיו, עשרה היו עיבודי מיני סדרות טלוויזיה, והיו להם 49 עיבודים קולנועיים. יצירותיו תורגמו למספר שפות זרות ובהם אנגלית, צרפתית, גרמנית, אוקראינית וסינית. חלק מספריו תורגמו לעברית והפצו בישראל.
הערות שוליים

↑  ועתה ריב ושנאת אחים, דבר, 4 במרץ 1949
↑  פרעה - מופתי - פארוק, דבר, 11 במרץ 1949
↑  עיתון מצרי נגד "חלומות שמיים", מעריב, 18 בפברואר 1960
↑  האם יפתחו הערבים במלחמה?, חרות, 3 בינואר 1964
↑  5 הבולטים בעתונאים הערביים, מעריב, 11 באוגוסט 1970
1 2  הודח הרמטכ"ל המצרי, דבר, 19 בספטמבר 1969
↑  ש.ר. כהן, אנשי מפתח בממשלת נאגיב, הצופה, 20 בינואר 1953
↑  12 קצינים מתומכי נאגיב נאסרו בפקודת עבדל נאצר, חרות, 29 באפריל 1954
↑  יש להבטיח ישות פלשתינאית בתוך פלשתינה, דבר, 1 בספטמבר 1970
↑  הפסגה הערבית בדיוני סדאת פייסל, דבר, 20 ביוני 1971
↑  המחלוקת בין מצרים לסוריה בעיניו של ידיד סאדאת, מעריב, 15 בפברואר 1974
↑  משה ז"ק, התנאי של סוריה, מעריב, 29 במרץ 1974
↑  עורך מצרי קורא להעז ולנסות תמורה, מעריב, 16 במרץ 1971
↑  סאדאת מינה שמאלן נודע לעורך "אל אהרם", דבר, 21 במאי 1974
↑  אהוד יערי, מלחמת לוב-מצרים, דבר, 11 באוגוסט 1974
↑  עיתוני קאהיר: ההסדר מוכן, דבר, 8 ביוני 1975
↑  Ihsan Abdel Kuddous, An Egyptian Writer, 71, January 16, 1990, NY times
↑  נאצר חידש את פעילותו המדינית, מעריב, 19 בספטמבר 1969
| --- | --- |
בקרת זהויות :  NLI: 987007273824505171  PLWABN: 9810707757105606  BIBSYS: 90526437  BnF: cb120662131 (data)  CiNii: DA06914552  GND: 118933477  ISNI: 0000 0000 7140 4054  LCCN: n83005704  NLA: 35654637  NTA: 074512129  RERO: 02-A013516214  SELIBR: 104539  SUDOC: 028927796  VIAF: 7412777   WorldCat (עם VIAF): 7412777
Welcome (אלבום)

Welcome (ברוכים הבאים) הוא אלבום האולפן החמישי של סנטנה, האלבום יצא לשווקים ב-9 בנובמבר 1973.
באלבום זה הוחלפו גרג רולי וניל שון שעזבו את הלהקה והקימו את להקת Journey, בטום קוסטר, ליאון טומאס, וג'ון מקלפלין. באלבום גם השתתפו נגן הג'אז ג'ון קולטריין, והזמרת היהודיה פלורה פורים.
בשנת 2003 פורסמה גרסה חדשה לאלבום, ובא השיר "Mantra" שלא הופיע באלבום המקורי.
הרכב הלהקה באלבום

קרלוס סנטנה - גיטרה חשמלית, גיטרה אקוסטית, גיטרה בס, כלי הקשה, קלימבה ושירה
טום קוסטר - קלידים, פסנתר, מרימבה, כלי הקשה ושירה
ריצ'רד קרמודה - אורגן האמונד, מלוטרון, פסנתר, פסנתר חשמלי, מרימבה, וכלי הקשה
דאג ראוש - גיטרה בס
מייקל שריב - תופים
חוזה "צ'פיטו" אריאס - טימבלס, תופי קונגה, וכלי הקשה
ארמנדו פראזה - תופי בונגו, קונגה, קבאסה, כלי הקשה, ושירה
ליאון טומאס - שריקה, ושירה
וונדי האס - שירה
פלורה פורים - שירה
ג'ון מקלפלין - גיטרה
ג'ו פרל - חליל צד
רשימת השירים

| מס' | שם | לחן | משך |
| --- | --- | --- | --- |
| 1. | Going Home  | עיבוד של ספיריטואל המופיע בסימפוניה התשיעית של דבוז'אק | 4:11 |
| 2. | Love, Devotion, and Surrender  | ריצ'רד קרמודה, וקרלוס סנטנה | 3:38 |
| 3. | Samba de Sausalito  | חוזה "צ'פיטו" אריאס | 3:11 |
| 4. | When I Look into Your Eyes  | טום קוסטר ומייקל שריב | 5:52 |
| 5. | Yours Is the Light  | ריצ'רד קרמודה, ומייקל שריב | 5:47 |
| 6. | Mother Africa  | הרבי מאן, טום קוסטר, וקרלוס סנטנה | 5:55 |
| 7. | Light of Life  | טום קוסטר, ריצ'רד קרמודה, וקרלוס סנטנה | 3:52 |
| 8. | Flame Sky  | ג'ון מקלפלין, דאג ראוש, וקרלוס סנטנה | 11:33 |
| 9. | Welcome  | ג'ון קולטריין | 6:35 |
Welcome Home Heroes with Whitney Houston

| --- | --- |

 וידאו מאת ויטני יוסטון
 יצא לאור:  14 במאי 1991
 הוקלט:  31 במרץ 1991
 סוגה:  פופ • R&B
 שפה:  אנגלית
 אורך:  80 דקות
 חברת תקליטים:  אריסטה
 הפקה:  אנתוני אייטון
Welcome Home Heroes with Whitney Houston (בעברית: ברוכה השבה: גיבורים עם ויטני יוסטון) הוא אלבום הווידאו הראשון של הזמרת ויטני יוסטון אשר יצא ב-14 במאי 1991, על ידי חברת התקליטים אריסטה רקורדס.
רקע

האלבום הכיל הופעה מיוחדת של יוסטון מטעם ספיישל מיוחד של רשת HBO בשם עליו קרוי האלבום אשר שודרה ב-31 במרץ באותה השנה. הופעה זו נעשתה כמחווה עבור 3,500 הלוחמים והלוחמות שחזרו ממלחמת המפרץ הביתה בערב חג הפסחא.
האלבום יצא בפורמט VHS ולייזרדיסק לראשונה וכמה שנים לאחר מכן יצא גם בפורמט DVD. בשנת 2008 ה-DVD הופץ מחדש בשם A Song for You: Live.
הערות שוליים

↑  Whitney Houston - Live In Concert: Welcome Home Heroes With..., Discogs (באנגלית)
| ויטני יוסטון |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Whitney Houston • Whitney • I'm Your Baby Tonight • My Love Is Your Love • Just Whitney... • One Wish: The Holiday Album • I Look to You |  |
| פסקולים | The Bodyguard • The Preacher's Wife |  |
| אלבומי הופעה | Whitney Houston Live: Her Greatest Performances |  |
| אלבומי אוסף | Whitney: The Greatest Hits • Love, Whitney • The Ultimate Collection • The Collection • I Will Always Love You: The Best of Whitney Houston |  |
| אלבומים אחרים | Whitney Dancin' Special • I Wish You Love: More from The Bodyguard |  |
| סיבובי הופעות | US Summer Tour • The Greatest Love World Tour • Moment of Truth World Tour • Feels So Right Tour • I'm Your Baby Tonight World Tour • The Bodyguard World Tour • The Pacific Rim Tour • The European Tour • My Love Is Your Love World Tour • Soul Divas Tour • Nothing but Love World Tour • An Evening with Whitney |  |
| ערכים קשורים | בובי בראון (גרוש) • בובי קריסטינה בראון (בת) • סיסי יוסטון (אמא) |  |
| ויטני יוסטון – סינגלים |
| --- | --- | --- |
| Whitney Houston | "Hold Me" • "Thinking About You" • "You Give Good Love" • "All at Once" • "Saving All My Love for You" • "How Will I Know" • "Greatest Love of All" |  |
| Whitney | "I Wanna Dance with Somebody" • "Didn't We Almost Have It All" • "So Emotional" • "Where Do Broken Hearts Go" • "Love Will Save the Day" • "I Know Him So Well" |  |
| I'm Your Baby Tonight | "I'm Your Baby Tonight" • "All the Man That I Need" • "Miracle" • "My Name Is Not Susan" • "I Belong to You" • "We Didn't Know" |  |
| The Bodyguard | "I Will Always Love You" • "I'm Every Woman" • "I Have Nothing" • "Run to You" • "Queen of the Night" |  |
| Waiting to Exhale | "Exhale (Shoop Shoop)" • "Count On Me" • "Why Does It Hurt So Bad" |  |
| The Preacher's Wife | "I Believe in You and Me" • "Step by Step" • "My Heart Is Calling" |  |
| My Love Is Your Love | "When You Believe" • "Heartbreak Hotel" • "It's Not Right but It's Okay" • "My Love Is Your Love" • "I Learned from the Best" |  |
| Whitney: The Greatest Hits | "Could I Have This Kiss Forever" • "If I Told You That" • "Fine" • "Same Script, Different Cast" |  |
| Just Whitney... | "Whatchulookinat" • "One of Those Days" • "Try It on My Own" • "Love That Man" |  |
| One Wish: The Holiday Album | "One Wish (for Christmas)" |  |
| I Look to You | "I Look to You" • "Million Dollar Bill" • "I Didn't Know My Own Strength" |  |
| Sparkle | "Celebrate" • "His Eye Is on the Sparrow" |  |
| I Will Always Love You | "I Look To You" |  |
| סינגלים אחרים | "One Moment in Time" • "It Isn't, It Wasn't, It Ain't Never Gonna Be" • "The Star Spangled Banner" • "Something in Common" • "Memories" • "Higher Love" |  |
Welcome to My DNA

Welcome to My DNA הוא אלבומם השלישי של ההרכב בלאקפילד אשר יצא לשווקים ב-28 במרץ 2011.
כמעט כל השירים באלבום נכתבו על ידי אביב גפן בשל העובדה שסטיבן וילסון עבד באותה העת על אלבום הסולו שלו. חברי הלהקה עבדו יחד על הפקת האלבום באולפנים באנגליה ובישראל. השיר Zigota הוא גרסת כיסוי באנגלית לשירו של אביב גפן, אשר נכלל במקור באלבומו, ממנטו מורי.
עטיפת האלבום עוצבה על ידי קרל גלובר.
השירים באלבום

| מס' | שיר | זמן |
| --- | --- | --- |
| 1. | "Glass House" | 2:57 |
| 2. | "Go to Hell" | 3:04 |
| 3. | "Rising of the Tide" | 3:50 |
| 4. | "Waving" | 3:56 |
| 5. | "Far Away" | 2:49 |
| 6. | "Dissolving with the Night" | 4:08 |
| 7. | "Blood" | 3:21 |
| 8. | "On the Plane" | 3:42 |
| 9. | "Oxygen" | 3:06 |
| 10. | "Zigota" | 5:06 |
| 11. | "DNA" | 3:49 |
משתתפים

אביב גפן - שירה, קלידים, גיטרות
סטיבן וילסון - שירה, קלידים, גיטרות
ערן מיטלמן - קלידים, פסנתר
ספי אפרתי - גיטרה בס
תומר צדקיהו - תופים
The Monster Tour

The Monster Tour הוא מיני-סיבוב הופעות של הראפר האמריקאי אמינם והזמרת הברבדית ריהאנה שיצא לדרך ב-7 באוגוסט 2014.
המופע הראשון באצטדיון Rose Bowl בפסדינה היה להצלחה וכל הכרטיסים למופע נמכרו, עם קהל של 90,000 איש. סיבוב ההופעות הגיע לסופו ב-23 באוגוסט עם מופע הסיום שהתקיים באצטדיון Comerica Park בדטרויט. סך הכל המופע גרף 32 מיליון דולר.
רקע

אמינם וריהאנה שיתפו לראשונה פעולה ב-2010 בשיר "Love the Way You Lie". מאז הם הוציאו שלושה שירים נוספים: "Love the Way You Lie (Part II)" ב-2010, "Numb" ב-2012, ו-"The Monster" ב-2013.
בפברואר 2014, הוכרז כי הצמד ייצא למסע הופעות משותף קטן היקף. ב-19 במרץ 2014, אושר כי מסע ההופעות ייקרא "The Monster Tour" והוכרזו שלושה מועדים. מכירת הכרטיסים להופעות החלה ב-28 במרץ 2014. ב-21 במרץ, עקב דרישת הקהל, התווספו עוד שלושה מועדי הופעות לסיבוב ובכך עלו מספר ההופעות המשותפות לשישה בסך הכל.
רשימת השירים

רשימה זו מתייחסת למופע הראשון של הטור שהתקיים בפסדינה, קליפורניה.
"Numb"
"No Love"
"Run This Town"
"Live Your Life"
"Crack A Bottle"
"Won't Back Down"
"What Now"
"Phresh Out the Runway"
"Birthday Cake"
"Talk That Talk"
"Rude Boy"
"?What's My Name"
"Pour It Up"
"(Cockiness (Love It"
"Man Down"
"You da One"
"Wait Your Turn"
"Jump"
"Umbrella"
"All of the Lights"
"Rockstar 101"
"(Only Girl (In the World"
"Where Have You Been"
"Stay"
"Love the Way You Lie"
".3 a.m"
"Square Dance"
"Business"
"My Dad’s Gone Crazy"
"Evil Deeds"
"Rap God"
"Marshall Mathers"
"Still Don't Give a Fuck"
"Criminal"
"The Way I Am"
"Airplanes"
"Stan"
"Sing for the Moment"
"Like Toy Soldiers"
"Forever"
"Berzerk"
"Till I Collapse"
"Cinderella Man"
"My Name Is"
"The Real Slim Shady"
"Without Me"
"Not Afraid"
"Diamonds"
"We Found Love"
"Lose Yourself"
"The Monster"
תאריכי הופעות

|  תאריך |  עיר |  מיקום |  קהל |  הכנסות |
| --- | --- | --- | --- | --- |
| 7 באוגוסט 2014 | פסדינה | רוז בול | 110,346 / 110,346 | $13,148,346 |
| 8 באוגוסט 2014 | פסדינה | רוז בול | 110,346 / 110,346 | $13,148,346 |
| 16 באוגוסט 2014 | מזרח רד'רפורד | אצטדיון מטלייף | 101,941/ 101,941 | $12,721,417 |
| 17 באוגוסט 2014 | מזרח רד'רפורד | אצטדיון מטלייף | 101,941/ 101,941 | $12,721,417 |
| 22 באוגוסט 2014 | דטרויט | קומירקה פארק | 78,576/ 78,576 | $10,598,888 |
| 23 באוגוסט 2014 | דטרויט | קומירקה פארק | 78,576/ 78,576 | $10,598,888 |
| סך הכול | סך הכול | סך הכול | 581,726 / 581,726 (100%) | $36,468,651 |
אטלס (ירח)

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  שבתאי
 תאריך גילוי:  אוקטובר 1980
 מגלה:  ריצ'רד טריל, וויאג'ר 1
 על שם:  אטלס 
 מאפיינים מסלוליים
 ציר חצי-ראשי:  15.1 ק"מ
 אקסצנטריות:  0.0012
 מאפיינים פיזיים
 נפח:  14400 קמ"ק
 מסה:  (6.60±0.45)×1015 ק"ג
 צפיפות ממוצעת:  0.46±0.11 גרם/סמ"ק
 תאוצת הכובד בקו המשווה:  0.0002–0.0020 מטר/שנייה2
 זמן סיבוב עצמי:  0.6016947883 ימים
 נטיית ציר הסיבוב:  0°
 אלבדו:  0.4
 מהירות מילוט:  0.0062 ק"מ/שנייה
 טמפרטורה ממוצעת:  81 K
 
אטלס (באנגלית: Atlas) הוא אחד מ-82 הירחים של שבתאי, שהתגלה בתחילת אוקטובר 1980 מתצלומי הגשושית וויאג'ר 1.
מקור השם

הירח נקרא על שם הטיטאן אטלס מהמיתולוגיה היוונית, שמחזיק את כדור הארץ על כתפיו, מכיוון שאטלס הירח נראה כאילו הוא מחזיק את טבעותיו של שבתאי עליו.
מאפיינים

אטלס הוא הלוויין הקרוב ביותר לקצה החיצוני של טבעת A (הטבעת החיצונית ביותר של שבתאי) ונחשב זמן רב ל-"לוויין רועה" של הטבעת. עם זאת, עכשיו ידוע שהקצה החיצוני של הטבעת נשמרת במקום על ידי 6/7 תהודה אורבאלית עם ירח גדול אך רחוק יותר.
ביוני 2005 צולמו תמונות על ידי הגשושית קאסיני-הויגנס שחשפו את אטלס כבעל מרכז כדור גס המוקף ברכס קו משווני גדול וחלק. ההסבר הסביר ביותר עבור המבנה המיוחד הזה הוא שחומר הטבעת נסחף על ידי הירח (בעזרת כוח המשיכה שלו), מצטבר על פניו עם העדפה חזקה של קו המשווה בשל רזון הטבעת. למעשה, גודלו של הרכס המשוותי דומה לאונה הצפויה של הירח. משמעות הדבר היא כי עבור כל חלקיקים נוספים המשפיעים על קו המשווה הכוח הצנטריפוגלי כמעט יגבר על כוח הכבידה החלש של אטלס והם כנראה יאבדו.
מסלולו של אטלס מושפע באופן משמעותי על ידי הירח פרומתאוס ובמידה פחותה על ידי הירח פנדורה, מה שמוביל לטיולים בקו האורך של עד 600 ק"מ (0.25 מעלות) ממסלול קפלריאן עם תקופה של כשלוש שנים. מכיוון שמסלולי פרומתאוס ופנדורה אין צפויים, יש חשד כי מסלולו אטלס עשוי להיות אינו צפוי גם הוא.
אטלס (אנטומיה)

| --- | --- |

 
 תמונה תלת־ממדית של אטלס. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  חוליה צווארית 
 תיאור ב:  האנטומיה של גריי (מהדורה 20) (99) 
 מזהים
 לטינית (TA98):  atlas 
 טרמינולוגיה אנטומיקה:  A02.2.02.101 
 TA2 (2019):  1038 
 FMA:  12519 
 קוד MeSH:  A02.835.232.834.151.500 
 מזהה MeSH:  D001270 
 מערכת השפה הרפואית המאוחדת:  C0004170 
 
אטלס, מבט על.
באנטומיה, אַטְלָס (TA: Atlas) הוא שמה של החוליה הצווארית הראשונה (C1, העליונה), המחברת בין הגולגולת לעמוד השדרה. החוליה נקראת על שם הטיטאן אטלס, שנענש, על-פי המיתולוגיה היוונית, בנשיאת כדור גורמי השמים על כתפיו, מאחר שהיא נושאת במשקל הגולגולת והראש כולו.
האטלס וחולית הציר (C2, החוליה הצווארית השנייה), מרכיבות את המפרקים המחברים בין הגולגולת לעמוד השדרה: מפרק האטלס והגולגולת, ומפרק האטלס וחולית הציר. מבנה החוליות יוצא הדופן מאפשר טווח תנועה גדול במיוחד במפרקים אלו.
מבנה אנטומי

האטלס שונה בצורתה מחוליות אופייניות. היא חסרת גוף וזיז קוצי כך שצורתה המתקבלת היא טבעתית. היקף הטבעת מורכב מהמסות הצידיות, הקשת הקדמית והקשת האחורית.
בחלקה הקדמי של הקשת הקדמית נמצאת הגבשושית הקדמית בה נאחז שריר הצוואר הארוך (Musculus longus colli). בחלקה האחורי של הקשת משטח מפרקי קטן המופרק עם השן (Dens) של חולית הציר.
בחלקה האחורי של הקשת האחורית נמצאת הגבשושית האחורית לחיבור השריר הישר האחורי הקטן של הראש (Musculus rectus capitis posterior minor). בשני קצוות הקשת נמצא חריץ לעורק החוליתי (Sulcus arteriae vertebralis). לאחר שעלה העורק החוליתי דרך הנקבים הרוחביים של חוליות הצוואר, פונה העורק בחדות ועובר על החריץ בדרכו לפנים הגולגולת.
המסות הצידיות (Massa lateralis atlantis) הן המבנים המאסיבים ביותר באטלס בהתאם לתפקידן כנושאות משקל הראש. לכל מסה זוג פנים: עליונים ותחתונים. הפנים העליונים (Facies articularis superior atlantis) מופרקים עם העליים של עצם העורף והפנים התחתונים (Facies articularis inferior atlantis) מופרקים עם חולית הציר. בחלק הקדמי-תיכון של המסות נמצאות גבשושיות קטנות אליהן מחוברת הרצועה הרוחבית של האטלס (Ligamentum transversum atlantis). באזור המתוחם קדימה לרצועה נמצאת השן. בנקב הגדול האחורי לרצועה עובר חוט השדרה.
בצידי המסות הצידיות נמצאים הזיזים הרוחביים. בכל זיז רוחבי נקב רוחבי (Foramen transversarium) למעבר העורק החוליתי. בזיזים הרוחביים נאחזים שרירים המסובבים את הראש לצדדים.
ראו גם

עצמות - מונחים
What You Did

"What You Did" הוא סינגל של הזמרת והשחקנית האנגלייה מהליה, בשיתוף פעולה עם הזמרת-יוצרת האנגלייה אלה מאי, מתוך האלבום Love and Compromise. בסינגל, יש דגימות מהסינגל "I'm Going Down" של רוז רויס (אנ'). נכון ליולי 2021, לסינגל למעלה מ-46 מיליון צפיות ביוטיוב, ולמעלה מ-73 מיליון השמעות בספוטיפיי.
רמיקסים

גרסת רמיקס של פרדיקטה יצאה ב-1 בנובמבר 2019.
גרסת רמיקס של טודלה טי יצאה ב-8 בנובמבר 2019.
גרסת רמיקס של קמרון יצאה ב-28 בפברואר 2020.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 7 |  |
|  ארצות הברית | מצעד שירי ה-R&B | 15 |  |
|  ארצות הברית | מצעד R&B/היפ-הופ איירפליי | 13 |  |
|  ארצות הברית | מצעד שירי ה-R&B למבוגרים | 6 |  |
|  הממלכה המאוחדת | מצעד הסינגלים הבריטי | 90 |  |
|  ניו זילנד | המצעד הניו זילנדי הרשמי | 29 |  |
הערות שוליים

↑  Mahalia & Ella Mai Walk Through Fire in 'What You Did' Video: Watch, Billboard (באנגלית)
↑  Mahalia & Ella Mai Set a Car Ablaze in Visual for "What You Did" (UPDATE), HYPEBEAST, ‏2019-09-11
↑  Mahalia - What You Did (feat. Ella Mai), נבדק ב-2021-07-02
↑  What You Did (feat. Ella Mai), נבדק ב-2021-07-02
↑  Mahalia - What You Did (feat. Ella Mai) [Preditah Remix], נבדק ב-2021-07-02
↑  Mahalia - What You Did (feat. Ella Mai) [Toddla T Remix], נבדק ב-2021-07-02
↑  Mahalia - What You Did (feat. Ella Mai) [Cam'ron Remix], נבדק ב-2021-07-02
ערך זה הוא קצרמרבנושא שירים. אתם מוזמנים לתרום לוויקיפדיה ו.
אטלס (סדרת טילים)

| --- | --- |

 מידע בסיסי
 ייעוד:  rocket family 
 ארץ ייצור:  ארצות הברית 
 יצרן:  קונבאייר, לוקהיד מרטין, ג'נרל דיינמיקס, United Launch Alliance 
 משתמשים:  United Launch Alliance 
 
טיל אטלס שבחרטומו החללית "פרנדשיפ 7" שבתוכה האסטרונאוט ג'ון גלן
אַטְלָס (מאנגלית: Atlas) היא סדרת טילים שפותחה בארצות הברית. טיל האטלס המקורי נבנה על ידי "קונבאייר" שהייתה חטיבת ייצור נפרדת בחברת ג'נרל דיינמיקס, בשנות החמישים על מנת לשמש כטיל בליסטי בין־יבשתי (ICBM). הטיל הונע על ידי מנוע דלק נוזלי ששרף חמצן נוזלי יחד עם RP-1. לטיל היו שלושה מנועים שסודרו בצורה יוצאת דופן שנקראה "שלב וחצי": שני מנועים שימשו כמאיצים והושלכו תוך כדי נסיקה, והמנוע הראשי המשיך לפעול עד כלות הדלק.
טיל מדגם אטלס A שוגר לראשונה ב-11 ביוני 1957. בסך הכל שוגרו 8 טילים (מהם היו 4 שיגורים מוצלחים). כל השיגורים בוצעו מנמל החלל קייפ קנוורל.
טיל מדגם אטלס B שוגר לראשונה ב-19 ביולי 1958. בסך הכל שוגרו 10 טילים (מהם היו 6 שיגורים מוצלחים). כל השיגורים בוצעו מנמל החלל קייפ קנוורל. שיגור מס' 7 היה שיגור של לוויין.
טיל מדגם אטלס C שוגר לראשונה ב-24 בדצמבר 1958. בסך הכל שוגרו 6 טילים (מהם היו 3 שיגורים מוצלחים). כל השיגורים בוצעו מנמל החלל קייפ קנוורל.
טיל מדגם אטלס D שוגר לראשונה ב-11 באפריל 1959. זה היה הדגם הראשון שהגיע לשלב מבצעי. בסך הכל שוגרו 135 טילים (מהם היו 103 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. על בסיס דגם זה פותחו בהמשך משגרי לוויינים וחלליות.
טיל מדגם אטלס E שוגר לראשונה ב-11 באוקטובר 1960. הוא הכרז כמבצעי בשנת 1961 ושירת עד לשנת 1966. בסך הכל שוגרו 48 טילים (מהם היו 33 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. על בסיס דגם זה פותחו בהמשך משגרי לוויינים וחלליות.
טיל מדגם אטלס F שוגר לראשונה ב-8 באוגוסט 1961. הוא הכרז כמבצעי בשנת 1961 ושירת עד לשנת 1966. בסך הכל שוגרו 70 טילים (מהם היו 53 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. שיגורים שבוצעו אחרי שנת 1967 היו שיגורי לוויינים.
הטיל שימש כ־ICBM לזמן קצר מאוד, ויצא משימוש ב־1965. בין 1962 ל־1963, משגר שפותח על בסיס הטיל שימשו לשיגור ארבעת האסטרונאוטים הראשונים של ארצות הברית למסלול סביב כדור הארץ במסגרת תוכנית מרקורי.
על בסיס טיל בליסיטי "אטלס" פותחו משגרים משגמים שונים. בתחילת המאה ה-21 החל שימוש משגרים מסדרת אטלס עם מנוע RD-180 בתוצאת רוסיה. בשנת 2014 בקונגרס של ארצות הברית התקבלה החלטה על מעבר הדרגתי משימוש במנועע זה למנועים מתוצרת ארצות הברית. שימוש במנועים שכבר נרכשו צפוי להסתיים בשנת 2025. עם זה למעשה יוספק שימוש במשגרי הסדרה.
משגרים שפותחו על בסיס טיל בליסטי

| שם | בסיס לפיתוח | שיגור ראשון | שיגור אחרון | סך השיגורים | הצלחות |
| --- | --- | --- | --- | --- | --- |
| Atlas-Vega | Atlas E | - | - | - | - |
| אטלס-אייבל | Atlas D‏ | 1959 | 1960 | 3 | 0 |
| אטלס SLV-3A | Atlas D‏ | 1960 | 1968 | 49 | 38 |
| אטלס LV-3B | Atlas D ‏ | 1959 | 1963 | 9 | 9 |
| אטלס SLV-3 | Atlas D‏ | 1964 | 1968 | 51 | 46 |
| אטלס SLV-3A | Atlas D‏ | 1969 | 1978 | 10 | 9 |
| אטלס SLV-3B | Atlas D‏ | 1966 | 1966 | 1 | 1 |
| אטלס LV-3C | Atlas D‏ | 1963 | 1967 | 11 | 8 |
| אטלס SLV-3C | Atlas D‏ | 1967 | 1972 | 17 | 14 |
| אטלס SLV-3D | Atlas D‏ | 1973 | 1983 | 32 | 29 |
| אטלס G | Atlas G‏ | 1984 | 1988 | 6 | 4 |
| אטלס 1 | Atlas G‏ | 1990 | 1997 | 11 | 8 |
| אטלס 2 | Atlas G‏ | 1991 | 1998 | 10 | 10 |
| אטלס 2A | Atlas G‏ | 1992 | 2002 | 23 | 23 |
| אטלס 2AS | Atlas G‏ | 1993 | 2004 | 30 | 30 |
| אטלס D-OV1 | Atlas D‏ | 1965 | 1967 | 7 | 6 |
| אטלס E | Atlas E‏ | 1980 | 1995 | 23 | 21 |
| אטלס F | Atlas F‏ | 1968 | 1981 | 23 | 22 |
| אטלס H | Atlas G‏ | 1983 | 1987 | 5 | 5 |
משגרים שהשתמשו במנוע תוצת רוסיה RD-180

| שם | שיגור ראשון | שיגור אחרון | סך השיגורים | הצלחות |
| --- | --- | --- | --- | --- |
| אטלס 3A ‏ | 2000 | 2004 | 2 | 2 |
| אטלס 3B ‏ | 2002 | 2005 | 4 | 4 |
| אטלס 5 400 ‏ | 2002 | 2022 | 59 | 58 |
| אטלס 5 500 ‏ | 2003 | פעיל | 18 | 18 |
| אטלס 5 N22 ‏ | 2019 | פעיל | 2 | 1 |